b'\n_START_ARTICLE_\nLongvangas\n_START_SECTION_\nKilm\xc4\x97\n_START_PARAGRAPH_\nLongvang\xc5\xb3 atsiradimo prielaidos buvo keturi drakonai (\xe5\x9b\x9b\xe9\xbe\x8d), ant kuri\xc5\xb3 jodin\xc4\x97jo mitiniai imperatoriai keturi\xc5\xb3 \xc5\xa1ali\xc5\xb3 glob\xc4\x97jai. Jie vadinosi keturiomis spalvomis, priklausomai nuo pasaulio \xc5\xa1alies. Tokiu b\xc5\xabdu buvo Baltasis drakonas, M\xc4\x97lynasis drakonas, Raudonasis drakonas ir Juodasis drakonas (dar sakoma, kad centre vie\xc5\xa1patavo Geltonasis drakonas). Ilgainiui jie sutapatinti su keturi\xc5\xb3 pasaulio \xc5\xa1ali\xc5\xb3 glob\xc4\x97jais._NEWLINE_V\xc4\x97lyv\xc5\xb3j\xc5\xb3 keturi\xc5\xb3 drakon\xc5\xb3 Longvang\xc5\xb3, kaip j\xc5\xabr\xc5\xb3 glob\xc4\x97j\xc5\xb3, atsiradimui didel\xc4\x99 \xc4\xaftak\xc4\x85 padar\xc4\x97 Budizmo mitologijos dievyb\xc4\x97 Nagarad\xc5\xbea. Jie ypa\xc4\x8d i\xc5\xa1populiar\xc4\x97jo XVI a., kuomet buvo apra\xc5\xa1yti romanuose._NEWLINE_Dievyb\xc4\x97s yra vaizduojamos kaip drakonai, bet gali \xc4\xafgyti ir \xc5\xbemogaus i\xc5\xa1vaizd\xc4\x85. Jie gyvena kri\xc5\xa1tolo r\xc5\xabmuose j\xc5\xabros dugne, kur jiems patarnauja krevet\xc4\x97s, krabai. Drakonai ne tik atsakingi u\xc5\xbe audras j\xc5\xabrose, bet taip pat valdo debesis ir liet\xc5\xb3.'